**HYSBYSIAD O ADOLYGIAD**

**o DDOSBARTHIADAU ETHOLIADOL, MANNAU PLEIDLEISIO A GORSAFOEDD PLEIDLEISIO, 2019**

Yn unol â Deddf Cynrychiolaeth y Bobl 1983 (Adran 18C), fel y’i diwygiwyd gan Ddeddf Gweinyddiaeth Etholiadol 2006 (Adran 16), hysbysir drwy hyn bod Cyngor Bwrdeistref Sirol Pen-y-bont ar Ogwr yn cynnal adolygiad o’i ddosbarthiadau etholiadol, ei mannau pleidleisio a’i gorsafoedd pleidleisio.

Nod yr adolygiad yw ceisio sicrhau:

* bod gan yr holl etholwyr yn ardal Cyngor Pen-y-bont ar Ogwr y fath gyfleusterau rhesymol ar gyfer pleidleisio ag sy’n ymarferol o dan yr amgylchiadau, gan ystyried y gost;
* bod mannau pleidleisio yn addas i’w defnyddio gan bob rhan o’r gymuned;
* cyn belled ag y bo’n rhesymol ac yn ymarferol, bod y mannau pleidleisio yn ardal Cyngor Pen-y-bont ar Ogwr yn hygyrch i bob etholwr, gan gynnwys y rhai sy’n anabl;
* bod mannau pleidleisio wedi eu lleoli mewn ardal o’r dosbarth etholiadol cyfatebol oni bai fod amgylchiadau arbennig yn ei gwneud yn ddymunol dynodi ardal sy’n gyfan gwbl neu’n rhannol y tu allan i’r dosbarth etholiadol.

Gall unrhyw etholwr yn ardal Cyngor Pen-y-bont ar Ogwr wneud sylwadau ynghylch unrhyw agwedd ar ddosbarthiadau etholiadol, mannau pleidleisio a gorsafoedd pleidleisio a ddefnyddir ar hyn o bryd. Hefyd, byddai’r Cyngor yn croesawu sylwadau gan y bobl ganlynol, ond heb ei gyfyngu i’r rhain:

* aelodau etholedig (Aelodau Seneddol, Aelodau Senedd Ewrop, Aelodau Cynulliad a Chynghorwyr sy’n cynrychioli etholwyr yn ardal cyngor Pen-y-bont ar Ogwr);
* Swyddogion Canlyniadau eraill
* cynghorau tref a chymuned yn ardal cyngor Pen-y-bont ar Ogwr ac unrhyw sefydliadau sy’n cynrychioli grwpiau penodol o bobl;
* cyn-ymgeiswyr neu ddarpar ymgeiswyr a’u hasiantau;
* pleidiau gwleidyddol lleol; ac
* unigolion neu sefydliadau ag arbenigedd penodol o ran mynediad i bobl ag unrhyw fath o anabledd.

Os yw’n bosibl, dylai unrhyw berson neu gorff sy’n gwneud sylwadau gynnig mannau amgen y gellid eu defnyddio fel mannau pleidleisio, os mai dyma’r hyn y mae eu sylwadau yn ymwneud ag ef. Mae’n rhaid anfon sylwadau yn ysgrifenedig i’r Swyddfa Gwasanaethau Etholiadol erbyn 4pm **dydd Gwener 8 Tachwedd 2019.**

Bydd y Swyddog Canlyniadau yn cynnig sylwadau ynghylch dosbarthiadau etholiadol a gorsafoedd pleidleisio presennol ac arfaethedig wedi eu llywio gan sylwadau a dderbynnir gan bartïon â buddiant. Bydd cynigion cychwynnol yn cael eu cyhoeddi ar wefan y Cyngor o **15 Tachwedd 2019** ymlaen ac yn destun ymgynghoriad cyhoeddus arall tan **22 Tachwedd 2019**. Bydd y Cyngor yn ystyried cynigion terfynol a bydd canlyniadau’r adolygiad yn cael eu cyhoeddi erbyn **31 Ionawr 2020.**

Mae manylion y rhestr bresennol o ddosbarthiadau etholiadol, mannau pleidleisio a gorsafoedd pleidleisio presennol ar gael ar wefan y Cyngor yn [www.bridgend.gov.uk](http://www.bridgend.gov.uk) neu gan y Gwasanaethau Etholiadol, Swyddfeydd Dinesig, Stryd yr Angel, PEN-Y-BONT AR OGWR, CF31 4WB